google/wiki40b huggingface dataset:
Ideratini

Utseende

Middelsstore, avlange trebukker med forholdsvis tynt hudpanser. På farge er de mørkt blålig eller grønnlig metalliske, bortsett fra at pronotum ofte er gulrødt. Antennene er omtrent så lange som kroppen. Dekkvingene er parallellsidige, beina nokså lange og slanke. Pronotum er litt knudrete, men uten tenner på sidene, smalere enn dekkvingene.

Utbredelse

Gruppen er utbredt i Sør-Amerika, fra Colombia i nord til det sentrale Brasil i sør.
Barney & Friends

Barney & Friends er en amerikansk fjernsynsserie for barn som gikk på PBS fra 1992 til 2009. Hovedpersonene var Barney, en antropomorf lilla Tyrannosaurus rex, og dinosaurvennene hans. De fikk også besøk av mennesker, både barn og voksne kjendiser. Barney ble til som en serie videoer i 1987, og ble fra 1992 til 2009 produsert og sendt av PBS. 
Barney ble raskt populær, og hadde etter en sesong rundt 5 millioner seere, nesten like mange som rivalen Sesame Street. Bøker og leketøy fra serien ble lanserte og gjorde det godt.
Serien fikk også kritikk.
Berger Glassverk

Berger Glassverk var en bedrift beliggende ved Hurdalssjøen, i drift fra 1857 til 1872.
I 1852 kjøpte firmaet Tostrup & Mathiesen gården Berger i sørenden av Hurdalssjøen. Det ble oppført et stort dampsagbruk på gården, og i 1857 ble det også anlagt et glassverk. Glassverket brukte avfall fra saga til å fyre med. I folketelling 1865 er det ved Berger Glassverk registrert 98 bosatte fordelt på 20 husholdninger. Hyttemester var Nils Hansen Hetty som kom fra Hurdal Glassverk, og som senere ble mester ved Hafslund Glassverk.
Glassverket produserte vindusglass, flasker og blant annet ble det produsert vannkarafler til bruk i jernbanevogner. I aftenposten 9.august 1869 reklameres det for "Hvidt vinduesglas i forskjellige kvaliteter af enkelt, halvanden og dobbel tykkelse fra Berger Glasværk anbefales til billiger priser. Berger Glasmagasin, Christiania, H.I. Jacobsen". Det reklameres også for vindusglass fra Berger i Trondheim, Bergen og Tromsø  I 1871 reklamerer H.I.Jacobsen at vindusglas fra Berger er "anerkendt ikke her alene, men ogsaa i utlandet som et udmerket smukt og godt produkt"  så glass fra Berger ble også eksportert utenlands.
Glassverket ble lagt ned i 1872 og allerede samme vinter annonseres det i Aftenposten for 2de enetages arbeiderboliger med 8 oppvarmede rom til salgs for bortkjøring på inneværende vinterføre.
Frem til verket ble det anlagt en hestetrukket jernbanelinje fra Dal stasjon kalt bergerlinna, denne ble lagt ned i 1895.
I Mathiesen Eidsvoll Værks samlinger i Krutthuset på Eidsvoll er det bevart en del produksjonsutstyr og produkter fra Berger Glassverk. Blant de kjente produktene er en kjegleformet flaske i klart glass med proveniens fra Nannestad i samlingene til Norsk Folkemuseum. I tillegg finnes en del brune ølflasker merket "Berger" under bunnen.
San Giovanni Valdarno

Frazioni

Kommunen omfatter følgende frazioni:
Badiola-Renacci, Borro al Quercio, Gruccia, Montecarlo, Ponte alle Forche, Porcellino, Pruneto
Zogang

Zogang (kinesisk: 左贡县; pinyin: Zuǒgòng Xiàn, tibetansk : མཛོ་སྒང་རྫོང་ Wylie: Mdzo sgang rdzong (Dzogang)) er et fylke i prefekturet Qamdo i Den autonome region Tibet i Folkerepublikken Kina.
Befolkningen i fylket var på 41 326 innbyggere i 1999.
Området hører til den historiske tibetanske provins Kham.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Sør-Jan

Sør-Jan er den sørvestlige delen av Jan Mayen. Jan brukes som en forkortelse for Jan Mayen.
Gertrude Weaver

Biografi

Weavers foreldre var Charles Gaines (født mai 1861) og Ophelia Jeffreys (født desember 1866), som var leilendinger. Hun ble gift i 1915 og fikk fire barn.
På hennes 116. fødselsdag kunngjorde Gerontology Research Group (GRG) at de hadde verifisert hennes alder, og at hun dermed var eldre enn Jeralean Talley, som inntil da hadde statusen som den eldste levende amerikaner.
Høgnorskringen

Høgnorskringen er en heller løs sammenbundet ring av høgnorskvenner, spredt omkring i landet, med sete i Oslo. 
Laget ble dannet i 1994 etter forarbeid av blant andre den tidligere redaktøren for Vestmannen, Jostein Krokvik. Meningen var først og fremst å vekke til live Sunnmøre Høgnorsklag, men siden folk meldte seg fra også andre kanter, var dette navnet lite egnet, og man endte med det landsdekkende navnet Høgnorskringen.
Laget gir ut Høgnorsknytt og Norsk Årbok. Formann er Ole Kristian Grønneng. Laget er med i sammenslutningen Ivar Aasen-sambandet.
NM i bandy 1916

Det fjerde norgesmesterskapet i bandy ble arrangert vinteren 1916. Det deltok tre klubber. Ready vant turneringen etter finaleseier 14-6 over Trygg.
Familien Ashton

Trivia

En del av episodene ble innspilt i sort/hvitt grunnet en streik blant TV-teknikerne (fargestreiken).
Mimauxa

Levevis

Larvene lever i død ved.

Utbredelse

Artene lever på Madagaskar.
Lunar Linux

Lunar Linux er en Linux-distribusjon som er basert på pakkesystemet Lunar. Prosjektet er utgått fra distribusjonen Sorcerer. Lunar Linux støtter for tiden plattformene i686 og x86-64. Tidligere har det også vært en utgave for SPARC. 
Første versjon ble lansert i mars 2002; siste versjon er 1.7.0 fra 11. oktober 2014.
Bjerkedalen park

Paviljong

En parkpaviljong med amfi, tegnet av Filter arkitekter, inneholder funksjoner som kafé og toaletter rundt en kaféplass. Paviljongen åpnet våren 2014. Parken har sandvolleyballbane, basketballbane og 100 m med benker.

Promenade

En sentral, universell utformet promenade med benker og lysmaster danner ryggraden i parken. Gruspromenadene har et fall på 5 prosent. Parkbelysningen bruker LED-teknologi, og er tegnet av lysdesigner Are Røysamb. Lysplanen  gir promenaden en regelmessig og jevn belysning, og hver lund som en mer uformell belysning med ujevn avstand mellom mastene.

Norske busker og trær

Elvebreddene er beplantet med hjemmehørende arter. Det er plantet 500 busker og trær i parken. Lønnetrær og andre løvfellende parktrær er plantet i skråningene. Det er plantet 50.000 stauder langs bekken og under lundene; blant annet iris, liljer og storkenebb.

Hovinbekkens renessanse

Hovinbekken er åpnet etter 50 år i rør i 300 m lengde og faller 13 m i fosser og stryk og er parkens attraksjon. Bekken og fire parkbruer er tegnet av COWI. Den vesle badedammen har strand og svømmedybde. Canadarøye, bekkeørret og edelkreps lever i vannet. Det er planlagt at Hovinbekken på lenger sikt skal åpnes videre ned til Gamlebyen.

Priser

I oktober 2015 fikk parken Oslo bys arkitekturpris, og i 2016 prisen Norges beste uterom, kategori byområder, utdelt av KS og Norsk Kommunalteknisk Forening.
Patrice Evra

Tidlig karriere

Evra startet karrieren som tenåring i den franske toppklubben Paris St. Germain, men meldte i 1998 overgang til den italienske Serie C1-klubben Marsala Calcio. Etter bare ett år steg han i gradene og gikk til Monza i Serie B. Han ble imidlertid ikke lenge her heller, og flyttet tilbake til Frankrike etter å kun ha spilt tre kamper for klubben.

Nice

I 2000 returnerte han til Frankrike og skrev kontrakt med Nice. I sine første kamper spilte han spiss, men på grunn av skadeproblemer i klubben ble han i en kamp mot Stade Lavallois flyttet ned på venstrebacken. Hans prestasjoner imponerte manager Sandro Salvioni, som senere benyttet Evra i begge posisjoner. Samme sesong ble han kåret til den beste venstrebacken i Ligue 2.

Monaco

En av klubbene som lot seg imponere av den unge franskmannen var AS Monaco, og i 2002 hentet manager Didier Deschamps Evra til klubben for en ukjent sum. Han ble raskt et fast innslag i forsvaret, og i sin første sesong nådde Monaco finalen i Champions League hvor de til slutt tapte 3-0 mot Porto. Evras prestasjoner for Monaco førte til at han etter hvert ble kalt opp til det franske landslaget i fotball.

Manchester United

Han kom til Manchester United i januar 2006 for £5,5 millioner, og debuterte samme måned i byderbyet mot Manchester City. Debuten var alt annet enn imponerende, og han ble byttet ut etter første omgang. Evra slet lenge med å tilpasse seg den engelske fotballen, men midtveis i 2006/2007-sesongen spilte han så bra at han etter hvert etablerte seg som en fast førstelagsspiller. 
I 2007/2008-sesongen var han en nøkkelsspiller i forsvaret til United. Totalt spilte han 47 kamper denne sesongen, men scoret aldri. Den 12. juni skrev han under på en fireårskontrakt for klubben.
Patrice Evra spilte samtlige av Manchester Uniteds 14 første kamper i 2008/2009-sesongen, men den 5. desember ble han ilagt en fire kampers karantene av det engelske fotballforbundet, FA, for å ha utvist upassende og voldelig oppførsel mot Chelseas banemenn etter en kamp mot London-klubben året før.

Juventus

6. juni 2016 skrev han ny kontrakt med Juventus til 30. juni 2017.

Marseille

3. november 2017 fikk han sparken i Olympique de Marseille.

Landslaget

Han ble tatt ut i Frankrikes EM-tropp til EM i Frankrike 2016.
José Alves dos Santos Júnior

Karriere

Han har spilt for Bellmare Hiratsuka i 1995.
Creature Effects

Creature Effects er et firma i London som lager dukker og forskjellige skapninger til filmer, TV-serier og reklamefilmer.
Jæger – i krig med eliten

Jæger – i krig med eliten er en bok forfattet av Thomas Rathsack (i samarbeid med Dennis Drejer), tidligere kommandosoldat i den danske spesialstyrken Jægerkorpset. Boka er oversatt til norsk med tittelen Elitesoldat: i krig på fremmed jord.
Boka ble utgitt som en spesialseksjon av avisa Politiken 16. september 2009. Samtidig forsøkte Forsvaret i Danmark å stoppe utgivelsen av boka. Den 21. september 2009 avviste Fogedretten å forby utgivelse av boka. Retten viste til at boka allerede var offentliggjort, men la samtidig til grunn «at Forsvarsministeriet havde sandsynliggjort, at bogen indeholder fortrolige oplysninger, som er omfattet af jægersoldatens tavshedspligt, og som skal hemmeligholdes af militære og sikkerhedsmæssige årsager og af hensyn til Danmarks forhold til fremmede magter, og at offentligheden derfor ikke skulle have adgang til at få indsigt i oplysningerne.»
Saken fikk opposisjonspartiene til å kreve en redegjørelse fra Danmarks statsminister, grunnet nye opplysninger vedrørende oppdrag til danske spesialstyrker i Afghanistan, som er kommet i offentlighetens lys pr. september 2009.
I en fortrolig orientering for den utenrikspolitiske nemnd i Folketinget 24. september 2009 understreket forsvarsminister Søren Gade sikkerhetsrisikoen, blant annet på bakgrunn av at en arabisk oversettelse var lagt ut på internett. Etter at det viste seg at oversettelsen var laget av en ansatt i den danske Forsvarskommandoen, påtok forsvarssjef Tim Sloth Jørgensen seg ansvaret for saken og den 4. oktober gikk han av.
Farnborough Airshow

Farnborough International Exhibition and Flying Display, eller bare Farnborough Airshow, er et internasjonalt flystevne for luftfarts- og forsvarsindustrien. Det arrangeres på Farnborough lufthavn i Storbritannia annet hvert år i slutten av juli, i år med partall som årstall. Det veksler med flystevnet i Paris, Salon du Bourget.
Seaton (Devon)

Historie

Seaton har eksistert som et bondesamfunn i 4 000 år før romerne ankom og det var en bygdeborg fra jernalderen ved Seaton Down bestående av jordvoller og en noe uvanlig utforming i kontrast til andre festningsverk i områder, som Hawkesdown Hill, Blackbury Camp og Berry Camp. I løpet av romersk tid var dette en viktig havn selv om romerske levninger har blitt tildekket for å bevare dem. I angelsaksisk tid bar Seaton kjent som Fluta eller Fleet, det angelsaksiske ordet for vik eller bukt. Byen Fleet ble opprettet ved angelsaksisk charter i 1005. Den første omtalen av Seaton var ved pavelig bulle av pave Eugenius III i 1146.
Seaton var en viktig havn i flere århundrer, sørget for forsyninger og sjøfolk for Edvard I av Englands krig mot Skottland og Frankrike. På 1300-tallet førte omfattende stormer til et jordskred som delvis blokkerte elvemunningen, og en voll av grus og småstein begynte å bygge seg opp. I 1868 førte ankomsten av jernbane til mindre bruk av havnen.
I november 2013 kunne metalldetektorentusiasten Laurence Egerton avdekke «Seaton Down Hoard», et nedgravd forråd av kobbermynter, bestående av rundt 22 000 mynter, et av de største og best bevarte forråd av mynter fra 300-tallet som noen gang er funnet i Storbritannia (Grouville-forrådet på Jersey som ble funnet i 2012 er større, rundt 70 000 mynter). En gruppe av arkeologer har omsorgsfullt fjernet og renset myntene i månedene etter.
Nemesiidae

Utseende

Ganske store (kan bli mer enn 40 mm), avlange, brune edderkopper med kraftige bein.
De åtte øynene er ganske små og sitter samlet i det lite område foran på forkroppen.

Levevis

Som svært mange andre mygalomorfe edderkopper lever de i utgravde tunneler som gjerne (men ikke alltid i denne familien) har et hengslet lokk øverst.

Giftige arter

Ingen av disse artene er regnet som farlige for mennesker, men bittene fra noen av dem skal være ganske smertefulle.

Utbredelse

De fleste mygalomorfe edderkoppene som finnes i Europa hører til denne familien, som er utbredt i alle verdensdeler bortsett fra Antarktis og Nord-Amerika, mest i områder med varm-temperert klima.
Ytre Suløens Jass-ensemble

Ytre Suløens Jass-ensemble (etablert 1973 i Langevåg) er et norsk jazzorkester, kjent for tradisjonell jazz fra New Orleans-området.
Tistelskuddvikler

Utseende

En middelsstor (vingespenn 12-14 millimeter), tettbygd vikler. Forvingen er gråbrunt spraglete med to lyse tverrbånd. Bakvingen er lyst gråbrun.
Larven er brungrønn med gulbrun hodekapsel.

Levevis

Larvene utvikler seg inne i skudd av tistler (Cirsium spp.). De voksne sommerfuglene flyr i mai og igjen i juli-august, i to årlige generasjoner.

Utbredelse

Arten er utbredt i Mellom- og Nord-Europa. I Norge finnes den langs kysten til Vest-Agder.
Mardan

Mardan (pashto: مردان) er en by i distriktet Mardan i den pakistanske provinsen Khyber Pakhtunkhwa. Byen har 250 000 innbyggere.
Hollandsk gjeterhund

Hollandsk gjeterhund er en hund som ble utviklet i Nederland.

Temperament

Hollandsk gjeterhund er intelligent, lojal, har sterke drifter, derfor passer den ypperlig som tjeneste- og brukshund. Av natur er den avlet for å brukes, og har gode drifter. Hunden er svært lett å motivere og trene, og kan lett trenes positivt om man klarer å være konsekvent. Som familiehund er den lekende, kjærlig og aktiv.

Arbeidsevne

Korthåret hollandsk gjeterhund er i utstrakt bruk i Europa og USA som arbeidshund, først og fremst for politiet, skjønt de er mye brukt som redningshund også. En grunn til det er at de er mindre enn schäferhund og derfor er lettere for fører å plukke opp og bære med seg når det er behov for det. Motet til hunden er legendarisk.
En annen grunn til at den er blitt svært populær er at den ikke har vært utsatt for rasedyrking på samme måte som tysk gjeterhund. Slik har den unngått noen av de helse- og temperamentsproblemene som disse har, blant annet med hofteleddsdysplasi.
Tupilaq

En tupilaq eller tupilak var en figur med magiske krefter i gammel grønlandsk mytologi, som trolldomskyndige kunne bruke til å drepe, skade eller bringe sykdom til en motstander eller fiende.

Bruk

Den som skulle bruke tupilaqen, samlet sammen ulike materialer og trakk seg tilbake for å lage figuren. Han satt ute i naturen, på et hemmelig sted, og bandt materialene sammen. Her sang han trylleviser, og lot figuren suge kraft fra sine kjønnsorganer før den var klar for bruk. Deretter ble den sjøsatt for å finne og ødelegge en fiende. Materialene kunne komme fra dyr, fugler og til og med barnelik, og kunne være lagd av skinn, bein, hår, tenner o.l. 
Bruken av tupilaq var ikke uten risiko for den som brukte den heller. Siden den ble sendt for å ødelegge noen som hadde større magiske krefter enn den som sendte den, kunne man risikere at mottakeren sendte den tilbake for drepe den som først lagde den. 
Dessverre finnes det ingen opprinnelige tupilaqer som er bevart, fordi materialene de ble lagd av, går i oppløsning over tid. De første europeerne som kom til Grønland ble fascinert av de innfødtes fortellinger om disse figurene, og inuittene begynte derfor å lage dem av bein fra spermhval for å selge til de tilreisende.

I dag

I dag lages tupilaqer i mange former og størrelser, og av ulike materialer som horn, tre, bein, narhvaltann og reinsdyrgevir. De er en viktig del av grønlandsk kulturarv og kunst. Som samleobjekter er de høyt priset.
Filipstad-ulykken

Filipstad-ulykken 19. desember 1943 var en større eksplosjon og etterfølgende brann i et kullopplag på havneområdet Filipstad og nærliggende boligområder på Skillebekk i Oslo. Ved siden av eksplosjonen på Vågen var Filipstad-ulykken den største katastrofe av sitt slag under okkupasjonen av Norge.
Eksplosjonen skjedde under lossing av ammunisjon fra DS «Selma». Over 800 tonn ammunisjon eksploderte, og drepte umiddelbart 22 havnearbeidere. Eksplosjonen og den påfølgende brannen ødela mer enn 400 bygninger, og raserte et område på 60 dekar. Tilsammen 45 nordmenn (deriblant fem brannmenn) og omkring 75 tyskere ble drept. Ca. 400 mennesker ble skadet. Det samlede skadebeløpet ble beregnet til 30 millioner kroner.
«Selma» ble slept fra kai for at resten av ammunisjonen skulle kunne reddes. Imidlertid eksploderte skipet 11. januar 1944 og sank.
Årsaken til eksplosjonene kan ha vært sabotasje. Ingen tok imidlertid på seg ansvaret for en slik aksjon. Tyskerne skal ha hatt mistanke om sabotasje i egne rekker, og iverksatte ingen represalier. Offisielt ble hendelsen presentert som en ulykke.
Sauda III

Bakgrunn

I 1913 ble Aktieselskabet Saudefaldene stiftet som et heleid norsk selskap. Året etter ble det inngått en avtale med et datterselskap til det amerikanskeide Union Carbide Electric Furnace Products Company Ltd. om levering av strøm til de planlagte elektrokjemiske og metallurgiske fabrikkene i Sauda. Det første kraftverket, Sauda I, kom i drift i 1919, deretter Sauda II i 1922.

Sauda III

Sauda III ble bygget for å gi mer kraft til smelteverket og ble satt i drift i 1930. Kraftverket har Storlivatnet som magasin, og utnyttert et fall på 253 meter til fjorden. Fra dammen går det en tunnel på 7,3 km til et fordelingskammer, derfra går to rør i dagen ned til kraftstasjonen. Kraftstasjonen ble installert med tre francisturbiner fra Escher Wyss, hver med en ytelse på 24 MW.
Sauda III ligger like ved Sauda Smelteverk og utnyttet sammen med Sauda I og II et samlet fall på 750 meter. Sauda III er tegnet av arkitektene Bjercke og Eliassen i art deco-stil.
Kraftverket ble ombygd og modernisert flere ganger, helt fram til det ble nedlagt i 2008. Bygningen var nære ved å bli revet, men er nå vernet. Vannet benyttes nå i Sønnå kraftverk Lav.
Linje 2 (Montreals metro)

Linje 2 (Line 2 Orange / Ligne 2 Orange) er en undergrunnsbanelinje ved Montreals metro i Canada. Linjen er den lengste, travelste og den første planlagte linjen i nettverket.
Linjen var del av det opprinnelige metronettverket som ble åpnet i 1966. Og ble utvidet mellom 1980 og 1986. I 2007 ble linjet utvidet med tre nye stasjoner i Laval utenfor Montreal.
Etter den siste utvidelsen foreslo Gilles Vaillancourt (borgermesteren av Laval) og utvide linjen med seks stasjoner, tre i Laval og tre i Montreal slik at linjen går i loop.
Det røde flaggs orden

Inndeling

Det røde flaggs orden har én klasse.

Insignier

Ordenstegnet for Det røde flaggs orden består av en gullmedaljong med rød, lys blå og hvit emalje. Motivet viser en framrykkende soldat med rifle foran et vaiende rødt flagg som bærer innskriften for det sosialistiske fedreland i kyrilliske bokstaver over to linjer. Over det hele står en femtagget stjerne og på sidene finnes det kornbånd. Nederst står et hvitt bånd med bokstavene «НРБ» (FRB, forkortelse for Folkerepublikken Bulgaria).
Ordensbåndet er mørk rødt med fargene fra Bulgarias flagg i midten i form av smale striper i rødt, grønt og hvitt, det røde avgrenset mot det røde ved en tynn hvit stripe.

Tildeling

Det røde flaggs orden ble tildelt offiserer av løytnants grad eller høyere for mot, oppofrelse og heroisk innsats i krig. Også militære avdelinger kunne motta ordenen for eksepsjonell innsats i møte med fienden. Den kunne også tildeles sivile for krigsinnsats. I fredstid ble ordenen tildelt for innsats for å styrke Bulgarias forsvar og sikkerhet. Det røde flaggs orden kunne også tildeles utledinger.
Det Danske Bibelselskab

Det Danske Bibelselskab ble stiftet 22. mai 1814 med det engelske som forbilde. Dets formål er ifølge selskapets reglement å utgi Bibelen og relatert materiale, å fremme bruken av Bibelen og å samle inn penger til det internasjonale bibelarbeidet. Bibelselskapet arbeider i Danmark, på Færøyene og på Grønland. Dronning Margrethe II er selskapets beskytter.
I 1819 ble en revidering av Det nye testamentet foretatt og utgitt, og i 1871 ble en revidert oversettelse av Det gamle testamente autorisert og utgitt. Siden 1886 har bibelselskapet utgitt Bibelen i autorisert oversettelse, det vil si den oversettelsen som brukes i den danske Folkekirken. Denne oversettelsen brukes også av kirker og kirkesamfunn utenfor denne. Den neste autoriserte oversettelsen av Det gamle testamente følger i 1931, og i 1946 deltar Det Danske Bibelselskap i opprettelsen av De forente bibelselskaper sammen med tolv andre nasjonale bibelselskap. En ny oversettelse av Det nye testamente autoriseres i 1948, men først i 1992 utgis en ny autorisert oversettelse av hele Bibelen. Det er da mer enn 250 år siden at dette skjedde forrige gang. I 2007 kom Den Nye Aftale – Det Nye Testamente på nudansk.
NM i maraton 2017

NM i maraton 2017 for senior og veteraner blir arrangert 1. oktober 2017, som en del av Risør Konvoi Maraton i Risør.
Gracilichroma

Utseende

En middelsstor, spinkel, grønnlig metallisk farget trebukk med et par mørkere lengdestriper på pronotum og dekkvinger. Antennene er omtrent s¨å lange som kroppen hos hunnen, litt lengre hos hannen. Hodet er ikke påfallende snuteformet forlenget. Pronotum er tønneformet, omtrent så langt som bredt. Dekkvingene er nokså jevnbrede. Beina er lange og tynne, mørkt fargede.

Levevis

Larvene utvikler seg i ved av løvtrær.

Utbredelse

Arten er kjent fra Borneo.
Derivatverk

Innenfor opphavsrettslovgivning er et derivatverk et verk som inkluderer større elementer av et tidligere verk som omfattes av opphavsrett. Derivatverket blir et nytt, adskilt verk som er uavhengig av det første. Endringene av, modifikasjonen av eller anvendelsen av verket må være grunnleggende og bære opphavsmannens særpreg og således være beskyttet av opphavsretten. Oversettelser, filmmusikk og musikalske arrangementer er vanlige former for derivatverk.
De fleste lands lover prøver å beskytte både det opprinnelige verk og derivatverket.
Da Vinci-koden (film)

Popularitet og økonomi

Da Vinci-koden ble meget populær og innbrakte over $758 millioner på verdensbasis, hvorav $217 millioner i USA, $79 millioner i Japan, $55 millioner i Storbritannia, $33 millioner i Frankrike og $6 millioner i Norge. Den ble den nest mest innbringende kinofilmen på verdensbasis i 2006 og den femte mest innbringende i USA i 2006.
Produksjonskostnadene var på ca $125 millioner.

Anmelderne

Den ble forholdsvis dårlig mottatt av anmelderne, noe som gjenspeiles i at den har fått 25 % på Rotten Tomatoes. Den amerikanske anmelderen Roger Ebert gav den 3 av 4 stjerner, mens Leonard Maltin gav den 2 av 4 stjerner. 
VG gav den terningkast fire, mens Dagbladet, Aftenposten og Dagsavisen gav den tre.

Produksjon

Filmrettighetene til Browns roman ble kjøpt for 6 millioner dollar. Produksjonsselskapet fikk tillatelse til å filme i Musée du Louvre, men ikke i Westminster Abbey. Katedralen i Lincoln godtok imidlertid et tilbud om å fungere som erstatning for Westminster Abbey.